Η **Μπενεντέτα** (γαλλικά: *Benedetta*‎‎) είναι μια Γαλλική και Ολλανδική βιογραφική δραματική ταινία του 2021, σε σκηνοθεσία Πολ Βερχόφεν και σενάριο των Βερχόφεν και Ντέιβιντ Μπιρκ, βασισμένο στο βιβλίο *Άσεμνες Πράξεις: Η Ζωή μιας Λεσβίας Μοναχής στην Αναγεννησιακή Ιταλία* (αγγλ.:*Immodest Acts: The Life of a Lesbian Nun in Renaissance Italy*) της Τζούντιθ Σ. Μπράουν που, με τη σειρά του, μεταφέρει την πραγματική ιστορία της Μπενεντέτα Καρλίνι, μια νεαρής μοναχής του 17ου αιώνα που εντάσσεται σε ένα ιταλικό μοναστήρι και έχει μια λεσβιακή ερωτική σχέση με μια άλλη μοναχή.Πρωταγωνιστούν οι: Βιρζινί Εφιρά, Δάφνη Πατακιά, Σάρλοτ Ράμπλινγκ και ο Λαμπέρ Γουίλσον. 

Η ταινία έκανε πρεμιέρα στο Φεστιβάλ Κινηματογράφου των Καννών του 2021 και συμμετείχε στο διαγωνιστικό τμήμα για τον Χρυσό Φοίνικα.

Πλοκή
-----

Στα τέλη του 15ου αιώνα κι ενώ ο τόπος σαρώνεται από την πανούκλα, η Μπενεντέτα Καρλίνι μπαίνει στο μοναστήρι της Πέσκια, στην Τοσκάνη. Εκεί μεγαλώνει, και καθώς ενηλικιώνεται αρχίζει να έχει οράματα με την Παναγία, με την οποία μιλά τακτικά σαν να ήταν η μητέρα της. Αυτό θα έχει σαν αποτέλεσμα να αντιμετωπίζεται από το μοναστήρι και τη μικρή πόλη της Πέσκια ως θαυματοποιός. 

Η ζωή της Μπενεντέτα θ' αλλάξει στο μοναστήρι όταν θα εμφανιστεί η Μπαρτολομέα, ένα κορίτσι με ζωική ενέργεια, ορμητικό κι αδίστακτο. Οσο η Μπενεντέτα εμφανίζει στίγματα κι έχει οράματα ερωτικού πάθους με τον Χριστό ως Ιππότη σε ένα λευκό άλογο που τη σώζει από το κακό κραδαίνοντας σπαθί, τόσο η Μπαρτολομέα τής μαθαίνει το πραγματικό ερωτικό πάθος, με τη βοήθεια ενός κατάλληλα σκαλισμένου ξύλινου αγαλματιδίου. Καθώς τα δυο κορίτσια βαδίζουν στο δρόμο της ηδονής, την περιοχή καλύπτει ο θανατηφόρος άνεμος της πανώλης.

Διανομή ρόλων
-------------

* Βιρζινί Εφιρά ως Μπενεντέτα Καρλίνι
* Λαμπέρ Γουίλσον ως Νούντσιο
* Δάφνη Πατακιά ως Μπαρτολομέα
* Σάρλοτ Ράμπλινγκ ως Ηγουμένη
* Ολιβιέ Ραμπουρντίν ως Αλφόνσο Τσέκι
* Κλοτίλντ Κουρό ως Μιντέα Καρλίνι, μητέρα της Μπενεντέτα
* Νταβίντ Κλαβέλ ως Τζουλιάνο Καρλίνι, πατέρας της Μπενεντέτα
* Ερβέ Πιέρ ως Πάολο Ρικορντάτι
* Λουίζ Σεβιλό ως μοναχή Κριστίνα
* Τζουλιέν Λοντέζ ως μοναχή Τζακόπα
* Λοριάν Ριγκέτ ως μοναχή Ροσάννα

Παραγωγή
--------

### Ανάπτυξη

Μετά την κριτική και εμπορική επιτυχία της προηγούμενης ταινίας του Εκείνη (2016), ο σκηνοθέτης Πολ Βερχόφεν ανέπτυξε πολλά έργα, συμπεριλαμβανομένου ενός για τον Ιησού βασισμένο στο δικό του βιβλίο *Ο Ιησούς από τη Ναζαρέτ*, ένα άλλο για τον Β' Παγκόσμιο Πόλεμο, τη γαλλική αντίσταση και ένα τρίτο σε σενάριο του Ζαν-Κλοντ Καριέ για μια μεσαιωνική ιστορία που διαδραματίζεται σε ένα μοναστήρι. Στις 25 Απριλίου 2017, ο παραγωγός Σάιντ Μπεν Σάιντ αποκάλυψε ότι το τρίτο είχε επιλεγεί ως η επόμενη ταινία έργο του Βερχόφεν. Η ταινία, τότε με τίτλο *Blessed Virgin*, σηματοδότησε τη δεύτερη συνεργασία παραγωγού και σκηνοθέτη μετά το *Εκείνη*. Ο Τζεράλντ Σοτεμάν, ο οποίος έχει συνεργαστεί με τον Βερχόφεν σε οκτώ προηγούμενες ταινίες, συμπεριλαμβανομένων των *The Fourth Man* (1983) και *Black Book* (2006), αντικατέστησε τον Καριέ για να διασκευάσει το βιβλίο *Immodest Acts: The Life of a Lesbian Nun in Renaissance Italy* που εκδόθηκε το 1986 και γράφτηκε από την ιστορικό Τζούντιθ Σ. Μπράουν. Ο Σοτεμάν τελικά αποστασιοποιήθηκε από την ταινία και αφαιρέθηκε το όνομά του από τους τίτλους, καθώς ένιωθε ότι ένα μεγάλο μέρος της ιστορίας επικεντρωνόταν στη σεξουαλικότητα.

Στις 25 Μαρτίου 2018, ο Σάιντ Μπεν Σάιντ ανακοίνωσε ότι ο Βερχόφεν είχε συν-γράψει το τελικό προσχέδιο με τον Ντέιβιντ Μπιρκ, ο οποίος είχε γράψει προηγουμένως το *Εκείνη*. Η Τζούντιθ Σ. Μπράουν δήλωσε ότι «Ο Πολ Βερχόφεν και ο Ντέιβιντ Μπιρκ έγραψαν ένα ευφάνταστο και συναρπαστικό σενάριο που εξερευνά τη διασταύρωση της θρησκείας, της σεξουαλικότητας και των ανθρώπινων φιλοδοξιών σε μια εποχή πανούκλας και πίστης».

### Επιλογή ηθοποιών

Η Βελγίδα ηθοποιός Βιρζινί Εφιρά, η οποία έπαιξε έναν υποστηρικτικό ρόλο ως αφοσιωμένη καθολική στο *Εκείνη*, επιλέχθηκε για τον πρωταγωνιστικό ρόλο της Μπενεντέτα Καρλίνι, μιας μοναχής του 17ου αιώνα που υποφέρει από θρησκευτικες παραισθήσεις και ερωτικά οράματα. Στις 3 Απριλίου 2018, ο Λαμπέρ Γουίλσον είπε στη γαλλική εφημερίδα *Le Journal du Dimanche* ότι έχει έναν ρόλο στην ταινία. Την 1η Μαΐου 2018, ο ιστότοπος *Deadline Hollywood* αποκάλυψε ότι η Σαρλότ Ράμπλινγκ ξεκίνησε διαπραγματεύσεις για να παίξει έναν βασικό υποστηρικτικό ρόλο. 

Στις 4 Μαΐου 2018, ανακοινώθηκε ότι η ταινία πήρε τον οριστικό τίτλο σε Μπενεντέτα. Αν και ο Βερχόφεν ήλπιζε να πείσει την Ιζαμπέλ Υπέρ να παίξει υποστηρικτικό ρόλο στην ταινία,  ο παραγωγός Σάιντ Μπεν Σάιντ δήλωσε στις 31 Μαΐου 2018 ότι η ηθοποιός δεν θα συμμετείχε στην ταινία. Ο Μπεν Σάιντ επιβεβαίωσε επίσης ότι η Λουίζ Σεβιλό, ο Ολιβιέ Ραμπουρντίν, η Κλοτίλντ Κουρό και ο Ερβέ Πιέρ θα παίξουν στην ταινία.

### Κινηματογράφηση

Η κύρια φωτογράφιση ξεκίνησε στις 19 Ιουλίου 2018 στο Μοντεπουλτσιάνο της Ιταλίας. Άλλες τοποθεσίες περιελάμβαναν τη Βαλ ντ'Ορτσια και την Μπεβάνγκα, επίσης στην Ιταλία, καθώς και το Αβαείο Σιλβακάνε και το Αβαείο Λε Θορονέ, στη Γαλλία. Η παραγωγή ακολουθήθηκε από μια ισχυρή εκστρατεία μυστικότητας που κανένα μέλος του καστ ή του συνεργείου δεν επιτρέπονταν να μιλήσει στον Τύπο για αυτήν, καθόσον γίνονταν γυρίσματα σε Ιταλία και Γαλλία. Ο παραγωγός Σάιντ Μπεν Σάιντ παραδέχτηκε ότι η ιστορία «υπόκειται σε διαμάχη» και φοβόταν τις αντιδράσεις από φονταμενταλιστικές καθολικές ενώσεις.

Κυκλοφορία
----------

Οι πρωταγωνιστές της ταινίας μαζί με τον Βερχόφεν στο Φεστιβάλ των Καννών το 2021
Στις 16 Φεβρουαρίου 2018, ο ιστότοπος *The Hollywood Reporter* ανακοίνωσε ότι η εταιρεία παραγωγής Pathé θα αναλάμβανε την παραγωγή και την διανομή της ταινίας στη Γαλλία και θα διαχειριζόταν επίσης τις διεθνείς πωλήσεις. Στις 29 Αυγούστου 2018, η Pathé και η SBS Productions κυκλοφόρησαν μια πρώτη αφίσα της ταινίας.

Αν και αρχικά αναφέρθηκε ότι η ταινία θα έκανε πρεμιέρα στο Φεστιβάλ των Καννών το 2019, η Pathé ανακοίνωσε στις 14 Ιανουαρίου 2019 ότι η κυκλοφορία είχε αναβληθεί για το 2020, δηλώνοντας ότι η μετα-παραγωγή είχε καθυστερήσει καθώς ο Βερχόφεν ανάρρωνε από χειρουργική επέμβαση του ισχίου.  Ωστόσο, η κυκλοφορία καθυστέρησε ξανά για το 2021, μετά την ακύρωση του Φεστιβάλ Κινηματογράφου των Καννών το 2020 όπου η ταινία επρόκειτο να κάνει πρεμιέρα, λόγω της πανδημίας COVID-19. 

Στις 10 Μαΐου 2020, ο διευθυντής των Καννών Τιερί Φρεμό επιβεβαίωσε την προβολή της ταινίας και δήλωσε ότι «ο Πολ Βερχόφεν παραδίδει ένα ερωτικό και άτακτο, επίσης πολιτικό, όραμα του Μεσαίωνα σε μια μεγαλειώδη παραγωγή».

Η παγκόσμια πρεμιέρα της *Μπενεντέτα* έλαβε χώρα στο Φεστιβάλ των Καννών το 2021 στο διαγωνιστικό τμήμα για τον Χρυσό Φοίνικα. Μέχρι το τέλος της προβολής του, θα έχει προβληθεί σε κινηματογραφικά φεστιβάλ στις Βρυξέλλες,  το Μπουσάν, την Χάιφα, το Χονγκ Κονγκ, το Κάρλοβι Βάρι, το Λονδίνο,  την Νέα Υόρκη και το Σαν Σεμπαστιάν. 

Στην Ελλάδα η ταινία έκανε πρεμιέρα στο Φεστιβάλ Κινηματογράφου της Θεσσαλονίκης στην ενότητα των Ειδικών Προβολών στις 10 Νοεμβρίου 2021, ενώ στις ελληνικές κινηματογραφικές αίθουσες αναμένεται να κυκλοφορήσει στις 18 Νοεμβρίου 2021.

Στις 5 Μαΐου 2021, η Pathé αποκάλυψε το πρώτο τρέιλερ και την τελευταία αφίσα της κυκλοφορίας στις αίθουσες. Τον ίδιο μήνα, η MUBI και η IFC Films απέκτησαν τα δικαιώματα διανομής στο Ηνωμένο Βασίλειο, την Ιρλανδία και τις Ηνωμένες Πολιτείες αντίστοιχα. 
Έχει προγραμματιστεί να κυκλοφορήσει στις Ηνωμένες Πολιτείες στις 3 Δεκεμβρίου 2021.

Υποδοχή
-------

### Κριτικές

Η Μπενεντέτα έλαβε ανάμεικτες έως θετικές κριτικές από κριτικούς στο Φεστιβάλ των Καννών το 2021. Ο ιστότοπος ανασκόπησης κριτικών Rotten Tomatoes, δίνει βαθμολογία (Νοέμβριος 2021) θετικής έγκρισης 84% βασισμένες σε 51 κριτικές με μέσο όρο 7.50/10. Η κριτική συναίνεση του ιστότοπου αναφέρει: «Περπατώντας επισφαλώς σε ένα τεντωμένο σκοινί διαφορετικών ειδών και τόνων, η Μπενεντέτα προκαλεί σημαντικά ερωτήματα σχετικά με τη σεξουαλική ελευθερία και τη σχέση της με την πίστη». Στο Metacritic στην ταινία αποδίδεται μέσος όρος βαθμολογίας 69 στα 100, με βάση 17 κριτικές, υποδεικνύοντας «γενικά ευνοϊκές κριτικές».

Παραπομπές
----------

1. ↑  «Benedetta». *Box Office Mojo*. IMDb. 2021. Ανακτήθηκε στις 5 Νοεμβρίου 2021.
2. ↑  Brown, Judith C. (1986). *Immodest Acts: The Life of a Lesbian Nun in Renaissance Italy* (1st έκδοση). New York: Oxford University Press. ISBN 0195036751. LCCN 85005031.
3. 1 2  Mitchell, Robert (26 April 2017). «Paul Verhoeven to Direct 'Blessed Virgin,' Based on True Story of Lesbian Nun». *Variety*. .
4. ↑  Collinson, Gary (7 Μαΐου 2018). «Charlotte Rampling joins Paul Verhoeven's religious erotic thriller Blessed Virgin». *Flickering Myth*.
5. ↑  Lachasse, Jérôme (4 Ιουνίου 2020). «Festival de Cannes: un film déjà sélectionné pour l'édition 2021» [Cannes Festival: a film already selected for the 2021 edition]. *BFMTV* (στα French). CS1 maint: Μη αναγνωρίσιμη γλώσσα (link)
6. ↑  Macnab, Geoffrey (20 May 2016). «Paul Verhoeven interview: the director continues to stoke up controversy as his latest film premieres at Cannes». *The Independent*. .
7. ↑  Tartaglione, Nancy (26 Απριλίου 2017). «Paul Verhoeven Sets Next: 'Blessed Virgin' To Star 'Elle's Virginie Efira As Lesbian Nun». *Deadline Hollywood*.
8. ↑  Bongers, Vincent (29 November 2018). «Iedereen is ambigu» (στα Dutch). *Mare* (Leiden University). .
9. ↑  Ben Saïd, Saïd [@saidbensaid66] (25 Μαρτίου 2018). «Finally...» (Tweet) – μέσω Twitter.
10. ↑  Ben Saïd, Saïd [@saidbensaid66] (25 Μαρτίου 2018). «« Paul Verhoeven and David Birke have written an imaginative and spellbinding script that explores the intersection of religion, sexuality, and human ambition in an age of plague and faith » JUDITH BROWN» (Tweet) – μέσω Twitter.
11. ↑  Wiseman, Andreas (1 Μαΐου 2018). «Charlotte Rampling Set To Join Paul Verhoeven's Erotic Thriller 'Blessed Virgin'». *Deadline Hollywood*.
12. ↑  «Paul Verhoeven wil Isabelle Huppert weer voor nieuwe film» (στα Dutch). *De Telegraaf*. 12 November 2017. .
13. ↑  Ben Saïd, Saïd [@saidbensaid66] (31 Μαΐου 2018). «No, that's not correct. Virginie Efira, Charlotte Rampling, Daphné Patakia, Louise Chevillotte, Olivier Rabourdin, Lambert Wilson, Clotilde Courau, Hervé Pierre are the actors of the film» (Tweet) – μέσω Twitter.
14. ↑  «Paul Verhoevens Blessed Virgin heet nu Benedetta» [Paul Verhoeven's Blessed Virgin is now called Benedetta]. *RTL Boulevard* (στα Dutch). 11 Ιουλίου 2018. CS1 maint: Μη αναγνωρίσιμη γλώσσα (link)
15. ↑  «Inizia la lavorazione di "Benedetta" di Verhoeven» (στα Italian). *Il Cittadino*. 11 July 2018. .
16. ↑  Amalric, Laurent (18 October 2018). «Paul Verhoeven, le réalisateur de "Basic Instinct", a tourné son sulfureux "Benedetta" dans le Var» (στα French). *Nice-Matin*. .
17. 1 2  Clarac, Toma (5 May 2021). «Virginie Efira : "Le vrai danger, c'est l'immobilité "» (στα French). *Vanity Fair*. .
18. ↑  Roxborough, Scott (16 February 2018). «Berlin: Pathe to Release Paul Verhoeven's 'Blessed Virgin' in France». *The Hollywood Reporter*. .
19. ↑  Goodfellow, Melanie (29 Αυγούστου 2018). «Pathé, SBS unveil first image of Verhoeven's newly titled nun drama 'Benedetta'». *Screen Daily*.
20. ↑  Goodfellow, Melanie (14 Ιανουαρίου 2019). «Paul Verhoeven's nun drama 'Benedetta' delayed until 2020». *Screen Daily*.
21. ↑  Grater, Tom (12 Μαΐου 2020). «Paul Verhoeven Planning 'Bel Ami' Series With 'Elle' Producer & 'Black Book' Scribe». *Deadline Hollywood*.
22. ↑  Schaller, Nicolas (10 May 2020). «Les pistes concrètes de Thierry Frémaux pour réinventer Cannes 2020» (στα French). *L'Obs*. .
23. ↑  «Thierry Frémaux garde une place pour Benedetta de Paul Verhoeven» [Thierry Frémaux keeps a spot for Paul Verhoeven's Benedetta] (στα French). Canal +. 4 Ιουνίου 2020. CS1 maint: Μη αναγνωρίσιμη γλώσσα (link)
24. ↑  Buchanan, Kyle (2021-07-10). «Cannes Film Festival: The Director of 'Showgirls' Takes On Lesbian Nuns» (στα αγγλικά). *The New York Times*. ISSN 0362-4331.. Ανακτήθηκε στις 2021-09-26.
25. ↑  «Benedetta». *BRIFF* (στα Αγγλικά). Αρχειοθετήθηκε από το πρωτότυπο στις 26 Σεπτεμβρίου 2021. Ανακτήθηκε στις 26 Σεπτεμβρίου 2021.
26. ↑  «Benedetta». *Busan International Film Festival*. Αρχειοθετήθηκε από το πρωτότυπο στις 26 Σεπτεμβρίου 2021. Ανακτήθηκε στις 11 Νοεμβρίου 2021.
27. ↑  Brown, Hannah (6 Σεπτεμβρίου 2021). «Stillwater, starring Matt Damon, to open Haifa Film Festival». *The Jerusalem Post | JPost.com* (στα Αγγλικά). Ανακτήθηκε στις 26 Σεπτεμβρίου 2021.
28. ↑  Marsh, James (12 Αυγούστου 2021). «10 highlights of Hong Kong Summer International Film Festival 2021». *South China Morning Post* (στα Αγγλικά). Ανακτήθηκε στις 26 Σεπτεμβρίου 2021.
29. ↑  Kudlac, Martin (20 Σεπτεμβρίου 2021). «Karlovy Vary 2021 Review: In BENEDETTA, Paul Verhoeven Marries Prestige Satire to Camp Drama». *ScreenAnarchy*. Ανακτήθηκε στις 26 Σεπτεμβρίου 2021.
30. ↑  Ramachandran, Naman (7 Σεπτεμβρίου 2021). «'Spencer,' 'The Lost Daughter,' 'Benedetta' Among BFI London Film Festival Galas, Full Program Unveiled». *Variety* (στα Αγγλικά). Ανακτήθηκε στις 26 Σεπτεμβρίου 2021.
31. ↑  Shafer, Ellise (10 Αυγούστου 2021). «New York Film Festival Slate Includes 'Titane,' 'Benedetta,' 'The Velvet Underground'». *Variety* (στα Αγγλικά). Ανακτήθηκε στις 26 Σεπτεμβρίου 2021.
32. ↑  «Eleven films to compete for the RTVE-Otra Mirada Award at San Sebastian Festival». *WebWire*. 13 Σεπτεμβρίου 2021. Ανακτήθηκε στις 26 Σεπτεμβρίου 2021.
33. ↑  «San Sebastian Film Festival». *sansebastianfestival*. Ανακτήθηκε στις 26 Σεπτεμβρίου 2021.
34. ↑  «*Η* Μπενεντέτα *του Βερχόφεν στο Φεστιβάλ Κινηματογράφου της Θεσσαλονίκης*». filmfestival.gr. Ανακτήθηκε στις 12 Νοεμβρίου 2021.
35. ↑  «*Μπενεντέτα*». www.filmy.gr. Ανακτήθηκε στις 12 Νοεμβρίου 2021.
36. ↑  Keslassy, Elsa (5 May 2021). «Cannes Confirms Paul Verhoeven's 'Benedetta' in Competition; Pathé Unveils Trailer, Poster». *Variety*. .
37. ↑  Wiseman, Andreas (25 Μαΐου 2021). «'Benedetta': Mubi Takes UK Rights To Paul Verhoeven's Cannes-Bound Drama». *Deadline Hollywood*. Ανακτήθηκε στις 22 Ιουνίου 2021.
38. ↑  Keslassy, Elsa· Lang, Brent (27 Μαΐου 2021). «IFC Films Buys Paul Verhoeven's 'Benedetta' Ahead of Cannes Debut (EXCLUSIVE)». *Variety*. Ανακτήθηκε στις 12 Αυγούστου 2021.
39. ↑  Wiseman, Andreas (12 Αυγούστου 2021). «Paul Verhoeven's Steamy Cannes Hit 'Benedetta' Gets U.S. Release Date». *Deadline Hollywood*. Ανακτήθηκε στις 12 Αυγούστου 2021.
40. ↑  Bradshaw, Peter (9 July 2021). «Benedetta review – Verhoeven's saucy nun romance goes out with a wimple». *The Guardian*.. Ανακτήθηκε στις 12 July 2021.
41. ↑  Barber, Nicholas (9 Ιουλίου 2021). «Benedetta: Five stars for Verhoeven's 'torrid melodrama'». *BBC*. Ανακτήθηκε στις 12 Ιουλίου 2021.
42. ↑  «Benedetta». *Rotten Tomatoes*. Fandango. 2021. Ανακτήθηκε στις 5 Νοεμβρίου 2021.
43. ↑  «Benedetta». *Metacritic*. Red Ventures. 2021. Ανακτήθηκε στις 18 Ιουλίου 2021.

Εξωτερικοί σύνδεσμοι
--------------------

* *Μπενεντέτα*   στην IMDb
* *Μπενεντέτα* στο Rotten Tomatoes
* *Μπενεντέτα* στο Metacritic
* *Benedetta* (2021 Festival de Cannes Press Kit). SBS Productions, Pathé, (20 pp), July 2021
* *Benedetta* at Pathé
* *Benedetta* at SBS Distribution
* *Benedetta* at Cineuropa
* *Benedetta* at UniFrance

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |